**Ghidul aplicantului**

**concurs de granturi**

**Îmbunătățirea serviciilor sociale comunitare**

**și Advocacy pentru drepturile omului**

**Programul comun al ONU**

**“Consolidarea drepturilor omului pe ambele maluri ale Nistrului”**

**octombrie 2024**

**CUPRINS**

[I. context 3](#_Toc177554508)

[II. scopul și obiectivele programului de granturi 3](#_Toc177554509)

[III. condițiile generale ale programului de granturi 4](#_Toc177554510)

[IV. criteriile de eligibilitate a proiectelor 6](#_Toc177554511)

[V. criteriile de eligibilitate a aplicanților 6](#_Toc177554512)

[VI. cerințele față de buget 7](#_Toc177554513)

[VII. criterii de evaluare a propunerilor de proiect 8](#_Toc177554514)

[VIII. procedura de aplicare 9](#_Toc177554515)

[IX. procedura de selectare și evaluare 10](#_Toc177554516)

# context

În prezent, Programul Națiunilor Unite pentru Dezvoltare (PNUD) implementează Programul comun al ONU “Consolidarea drepturilor omului pe ambele maluri ale Nistrului” (în continuare Program). Scopul Programului consta în asigurarea titularilor de drepturi vulnerabili cu sprijin în realizarea drepturilor lor, combaterea inegalităților pentru femeile, bărbații și copiii, precum și sporirea respectării, protecției și realizării drepturilor omului pe ambele maluri ale Nistrului.

Programul urmează să contribuie la aderarea la reformele orientate către drepturile omului, în general, și aspecte de respectare a drepturilor persoanelor cu dizabilități, ale copiilor, romilor, persoanelor care trăiesc cu HIV sau care au fost afectate de HIV, drepturilor deținuților și persoanelor aflate în locuri de detenție, femei și copii vulnerabili și drepturilor consumatorilor de droguri, în special, promovând stabilirea colaborărilor multilaterale, schimbul de cunoștințe și dezvoltare, bazată pe metode avansate de lucru, aplicate pe ambele maluri ale râului Nistru.

Programul este orientat către consolidarea colaborării între organizațiile de pe ambele maluri ale râului Nistru, inclusiv prin intermediul Platformei de dezvoltare (comunitară) durabilă (în continuare Platformă) din care fac parte peste 40 de organizații și grupuri de inițiative.

Unul din obiectivele Programului este consolidarea organizațională a membrilor Platformei, iar una din activitățile ce urmează să ducă la atingerea obiectivului, constă în oferirea unui suport organizațiilor membrilor Platformei printr-un Program de granturi pentru inițiative în domeniul drepturilor omului.

Prezentul Ghid reprezintă regulile de depunere și selectare a proiectelor în cadrul Programului de granturi.

# scopul și obiectivele programului de granturi

**Scopul programului de granturi**: de a spori capacitatea membrilor Platformei de a aborda în mod durabil problemele legate de drepturile omului ale grupurilor vulnerabile, inclusiv la nivel comunitar.

În acest sens, organizațiile societății civile de pe malul stâng al râului Nistru vor fi sprijinite în eforturile lor de a mobiliza comunitatea pentru a contribui la participarea socio-economică a grupurilor vulnerabile, atât bărbați, cât și femei. Cu ajutorul consultării problemelor existente la nivelul comunității, cu care se confruntă grupurile vulnerabile în realizarea drepturilor omului vor fi identificate și selectate inițiative care pot soluționa o problemă (sau câteva) cu ajutorul Programului de granturi.

**Obiectivele programului de granturi:**

1. Dezvoltarea serviciilor sociale pentru grupurile vulnerabile la nivelul comunității, inclusiv (însă nu doar) asistență juridică și psihologică, lărgirea drepturilor și posibilităților economice, inclusiv un loc de muncă auxiliar, pentru grupurile vulnerabile țintă ale Programului, în special destinate persoanelor cu dizabilități intelectuale și psihosociale, dar nu numai acestora.
2. Sporirea informării în domeniul drepturilor omului în general și al drepturilor grupurilor vulnerabile în particular, precum și organizarea și desfășurarea campaniilor de pledoarie, orientate către combaterea stigmei și discriminării.

# condițiile generale ale programului de granturi

Programul de granturi constă în oferirea de 4 granturi a căror valoare nu va depăși 18,500 dolari SUA fiecare. Co-finanțarea din partea solicitantului de grant (partenerilor) va fi considerată un avantaj, însă nu este obligatorie.

Granturile vor fi oferite în scopul consolidării capacităților beneficiarilor și organizațiilor, pentru a asigura sustenabilitatea și independența lor, aplicând abordarea bazată pe drepturile omului (HRBA) și luând în considerare factorii de gen. Granturile vor fi oferite doar organizațiilor non-guvernamentale înregistrate pe malul drept al râului Nistru. Existența unui consorțiu format din ONG-urile de pe ambele maluri ale Nistrului. Cel puțin una din organizațiile, ce fac parte din consorțiu (nu neapărat organizația lider), trebuie obligatoriu să fie membru ai Platformei de dezvoltare (comunitară) durabilă.

Aplicanții trebuie să dispună de un cont bancar în lei moldovenești dedicat proiectului. Debursarea grantului se va face în lei moldovenești la cursul valutar UNORE din data transferului.

Aplicantul poate depune propunerile de proiect, ce acoperă unul sau mai multe din următoarele domenii, dar nu se limitează:

| **#** | **Exemple ale domeniilor de aplicare** | **Exemple ale posibilelor inițiative de proiecte:** |
| --- | --- | --- |
| 1. | Dezvoltarea serviciilor sociale pentru grupurile vulnerabile la nivel comunitar, inclusiv (însă nu doar) asistență juridică și psihologică, extinderea drepturilor și oportunităților economice, inclusiv locuri de muncă auxiliare, pentru grupurile vulnerabile țintă ale Programului. | * Îmbunătățirea serviciilor sociale existente (elaborarea de standarde, consolidarea capacităților prestatorilor de servicii, etc.). * Pilotarea și crearea serviciilor sociale comunitare pentru grupurile vulnerabile ale populației susmenționate. * Consultații psihologice și juridice pentru reprezentanții grupurilor vulnerabile ale populației (romi, persoane cu dizabilități, persoane care trăiesc cu HIV/SIDA, utilizatorii de droguri, victime ale violenței în familie). * Facilitarea accesului la piața forței de muncă (pentru persoanele cu dizabilități, romi, consumatori de droguri, persoane care trăiesc cu HIV/SIDA, victime ale violenței în familie, foști deținuți). * Adaptarea locului de muncă pentru persoanele cu dizabilități, precum și alte categorii de persoane vulnerabile care au nevoie de aceasta. * Susținerea în angajarea în câmpul muncii și integrarea în întreprinderile sociale deja existente a persoanelor din categoriile vulnerabile. * Acordarea serviciilor de sprijin persoanelor din categoriile vulnerabile în perioada adaptării profesionale și reintegrării. |
| 2. | Sporirea informării în domeniul drepturilor omului în general și al drepturilor grupurilor vulnerabile în particular, precum și organizarea și desfășurarea campaniilor de pledoarie, orientate spre combaterea stigmei și discriminării. | * Măsuri/activități de informare și sensibilizare a cetățenilor la problemele, cu care se confruntă categoriile vulnerabile ale populației la nivelul comunității. * Campanii de informare a cetățenilor și accesibilitate a serviciilor publice pentru grupurile vulnerabile ale populației: întruniri de lucru (informative) la nivelul comunității cu reprezentanții instituțiilor medicale, administrației publice locale, instituții culturale și educaționale, angajatorii locali, etc. |

Proiectele prezentate obligatoriu trebuie să conțină o componentă, ce ține de transformarea digitală a organizațiilor aplicante, precum îmbunătățirea prezenței organizației online, dezvoltarea capacităților de informare a beneficiarilor, prestarea și/sau accesarea serviciilor prin intermediul instrumentelor digitale. Pentru această componentă se va dedica nu mai mult de 20% din suma totală a grantului.

# criteriile de eligibilitate a proiectelor

Aplicanții pot depune propuneri de proiect ce presupune îmbunătățirea serviciilor existente prestate grupurilor vulnerabile sau prestarea serviciilor noi instituite ca modalitate de soluționare a problemei identificate în cadrul consultărilor la nivelul comunității.

Propunerile de proiect vor fi considerate eligibile dacă vor întruni criteriile enunțate mai jos:

1. Termenul maxim de realizare a grantului nu va depăși 12 luni.
2. Sunt înaintate din partea unei organizații, ce face parte din consorțiu (organizația lider), cerințele față de consorțiu fiind următoarele:
   1. Este format din cel puțin două organizații, una obligatoriu fiind înregistrată oficial pe malul drept al râului Nistru (organizația lider), iar cel puțin una să fie din partea stângă a râului Nistru.
   2. Cel puțin o organizație din consorțiu este membră a Platformei de dezvoltare (comunitară) durabilă.
3. Existența unui acord de parteneriat în cadrul consorțiului.
4. Să conțină o componentă ce ține de transformarea digitală a organizațiilor aplicante.
5. Să fie complete conform cerințelor față de setul de acte menționat la capitolul VIII ”Procedura de aplicare.”

# criteriile de eligibilitate a aplicanților

Aplicantul (organizația lider din cadrul consorțiului) care întrunește toate criteriile de mai jos va fi considerat eligibil:

1. Aplicantul trebuie să fie o persoana juridică înregistrată pe malul drept al râului Nistru.
2. Aplicantul trebuie să fie o organizație non-guvernamentală.
3. Aplicantul are o experiență de cel puțin 2 ani în domeniul respectării drepturilor omului în special prestarea serviciilor persoanelor ce fac parte din cel puțin una din următoarele grupuri de vulnerabilitate:
   1. Persoanelor cu dizabilități.
   2. Copii.
   3. Refugiații.
   4. Persoanelor de etnie rromă și altor minorități etnice.
   5. Persoanelor care trăiesc cu HIV sau care au fost afectate de HIV.
   6. Persoanele care au fost în detenție sau se afla la moment în locuri de detenție.
   7. Femei și copii vulnerabili.
   8. Consumatorilor de droguri.
4. Aplicantul nu are printre fondatori o persoană expusă politic.
5. Aplicantul nu a fost găsit responsabil de gestionarea incorectă financiară sau profesională gravă, demonstrată prin dovezi recunoscute de PNUD Moldova.
6. Aplicantul, în trecut, și-a respectat obligațiile contractuale, care decurg din acordurile anterioare cu organizațiile donatoare.

# cerințele față de buget

1. Buget trebuie să fie exprimat în dolari SUA, cu informații detaliate despre fiecare linie de costuri, conform modelului din Anexa 3.
2. Limita maximă a bugetului trebuie să fie 18,500 dolari SUA.
3. Bugetul destinat componentei ce ține de transformarea digitală a organizațiilor aplicante nu va depăși 20% din valoarea totală a grantului.
4. În cadrul consorțiului, nici organizația parteneră (lider), nici organizația co-parteneră nu poate deține în gestiune mai mult de 70% din valoarea totală a grantului.
5. Costurile administrative ale proiectului nu trebuie să depășească 25% din valoarea totală a grantului.
6. Estimările de costuri vor acoperi durata completă a implementării proiectului.
7. Estimările de costuri vor fi realiste și vor respecta planul de acțiuni descris în propunerea de proiect.
8. Bugetul trebuie să fie justificabil și optimizat pentru eficiența costurilor.
9. Estimările de costuri pentru procurarea de bunuri și/sau servicii vor fi reflectate la cota **TVA 0%.**
10. Costurile estimate trebuie să țină cont de gradul de implicare a personalului, cât și de gradul de acoperire din alte programe și/sau proiecte, în cazul în care există co-finanțare.

**Costuri eligibile:**

1. Costurile administrative ale proiectului (personalul administrativ: manager de proiect, contabil, asistent de proiect, servicii de telecomunicații, servicii de chirie și serviciile comunale, comisioane bancare etc.).
2. Costurile bunurilor și/sau serviciilor livrate și/sau prestate de către furnizori destinate nemijlocit implementării proiectului.
3. Costurile pentru achiziționarea produselor software (licențe), abonamente și aplicații necesare pentru tehnologizarea informațională a serviciilor prestate.
4. Costurile pentru achiziționarea de consumabile și alte materiale necesare implementării proiectului.
5. Alte costuri, care sunt necesare pentru implementarea eficientă a proiectului, bine argumentate.

**Costuri care nu sunt eligibile:**

1. Cheltuieli efectuate înainte de semnarea acordului de grant (inclusiv cheltuieli legate de depunerea propunerii de proiect).
2. Amenzi, penalități și pierderi din diferența de curs valutar.
3. Activități, ce au acoperire 100% din alte programe/proiecte.
4. Sponsorizare individuală pentru participarea la ateliere, seminare, conferințe sau burse de studii.
5. Costurile curente ale organizației, care nu sunt legate de obiectivele proiectului.
6. Cheltuieli pentru achiziționarea sau producerea de băuturi alcoolice, articole din tutun, muniții, produse de lux și alte bunuri interzise în baza reglementărilor ONU, inclusiv cele legate de organizarea jocurilor de noroc.

# criterii de evaluare a propunerilor de proiect

În procesul de evaluare se va acorda prioritate propunerilor de proiect care:

1. Presupun continuarea și/sau consolidarea serviciilor sociale pilotate cu succes în faza I a Programului comun al ONU.

**SAU**

1. Presupun prestarea serviciilor sociale persoanelor cu dizabilități intelectuale si psihosociale.

**ȘI**

1. Iau în calcul sustenabilitatea ecologică a proiectelor.

Aceste proiecte vor primi un punctaj suplimentar în valoare de 2 puncte (1 punct dacă este îndeplinită cel puțin una dintre primele două condiții de mai sus și 1 punct dacă este îndeplinită a treia condiție). Aceste puncte vor fi adăugate la punctajul obținut conform metodologiei descrise mai jos, dacă va fi cazul.

Propunerile de proiect vor fi selectate pe baza unei evaluări în conformitate cu criteriile de evaluare prezentate mai jos și atribuirea unui punctaj. Aplicanții, care vor lua cel mai mare scor, vor fi anunțați câștigători.

Fiecare sub-criteriu va fi evaluat cu un punctaj de la 1 la 8, unde 8 va fi punctajul maxim. Fiecărui criteriu i se va atribui o pondere în raport cu punctajul total al evaluării. Fiecărui sub-criteriu i se va atribui o pondere în raport cu punctajul criteriului din care face parte.

Scorul final al propunerii de proiect reprezintă suma punctelor atribuite criteriilor ținând cont de ponderea fiecărui criteriul în scorul final și a punctajului suplimentar oferit pentru prioritatea proiectului. Astfel, scorul maxim care poate fi obținut de un aplicant este 10 puncte.

|  |  |  |
| --- | --- | --- |
| **Criterii de evaluare a propunerilor de proiecte:** | **Descrierea criteriului** | **Pondere** |
| 1. **Calitatea propunerii de proiect** | | **30%** |
| * 1. Descrierea clară a legăturii dintre scopul, obiectivele, activitățile și rezultatele proiectului | Evaluarea descrierii calitative a lanțului logic care derivă de la scopul proiectului la rezultatele acestuia. | 30% |
| * 1. Definirea clară a grupurilor vulnerabile implicate în proiect | Evaluarea propunerii de proiect din punct de vedere al identificării și descrierii clare a tuturor grupurilor vulnerabile implicate în proiect | 40% |
| * 1. Identificarea și descrierea clară a problemelor cu care se confruntă grupul vulnerabil în realizarea drepturilor lor și soluțiile propuse | Evaluarea gradului de identificare și descriere a problemelor cu care se confruntă grupul vulnerabil în realizarea drepturilor lor și a calității soluțiilor propuse spre înlăturarea impedimentelor | 30% |
| 1. **Sustenabilitatea proiectului** | | **15%** |
| * 1. Existența unui Plan de continuare a serviciului prestat după finalizarea proiectului. | Evaluarea proiectului din perspectiva continuării prestării serviciului după finalizarea proiectului. | 50% |
| * 1. Viabilitatea financiară pe termen lung. | Evaluarea serviciului social propus în proiect de a fi susținută financiar de alți donatori pe termen lung și deschiderea aplicantului de a atrage alte fonduri pentru menținerea și dezvoltarea continue a serviciului social. | 50% |
| 1. **Impactul proiectului** | | **15%** |
| * 1. Descrierea clară a beneficiarilor proiectului. | Evaluarea descrierii beneficiarilor proiectului | 30% |
| * 1. Rezultate măsurabile și clare. | Evaluarea clarității și măsurabilității rezultatelor propuse. | 30% |
| * 1. Numărul potențial de beneficiari afectați pozitiv. | Evaluarea numărului de persoane care vor beneficia de schimbările pozitive aduse în urma prestării serviciului. | 40% |
| 1. **Transformarea digitală** | | **10%** |
| * 1. Îmbunătățirile propuse. | Evaluarea îmbunătățirilor oferite de transformarea digitală propusă | 30% |
| * 1. Potențialul de extindere în diverse contexte. | Evaluarea capacității soluției de a fi aplicată în diferite contexte. | 30% |
| * 1. Impactul asupra beneficiarilor de servicii sociale. | Evaluarea impactului asupra beneficiarilor finali de servicii sociale după efectuarea transformării. | 40% |
| 1. **Monitorizarea proiectului** | | **10%** |
| * 1. Cadrul de monitorizare și evaluare a impactului. | Evaluarea unui cadru pentru monitorizarea progresului și evaluarea impactului proiectului | 50% |
| * 1. Indicatori specifici de monitorizare propuși. | Evaluarea indicatorilor propuși pentru monitorizarea proiectului | 25% |
| * 1. Metodologia de colectare a datelor. | Evaluarea metodologiei de colectare a datelor pentru monitorizarea proiectului | 25% |
| 1. **Capacitatea organizațională** | | **20%** |
| * 1. Capacitatea de administrare a proiectelor. | Evaluarea experienței aplicantului în administrarea proiectelor | 50% |
| * 1. Disponibilitatea resurselor. | Evaluarea disponibilității resurselor umane și materiale pentru implementarea proiectului | 50% |
| **TOTAL:** | | **100%** |

# procedura de aplicare

Organizațiile interesate vor prezenta un set de documente, care va include:

* **Formularul de aplicare,** semnat de reprezentanții tuturor organizațiilor partenere din consorțiu (Anexa 1).
* **Descrierea proiectului** conform formularului (Anexa 2).
* **Bugetul** proiectului semnat de reprezentanții consorțiului (Anexa 3).
* Copia **certificatului de înregistrare** pentru organizația lider.
* Copia **statutului** pentru organizația lider.
* **Acordul de parteneriat** dintre organizația lider și organizația partener, semnat de toate organizațiile partenere din consorțiu.
* **CV-urile** echipei de management din cadrul tuturor organizațiilor partenere din consorțiu.

Formularul de aplicare și anexele pot fi obținute accesând site-ul PNUD în Moldova (<https://sc.undp.md/viewtenders2/>). Aceste documente pot fi obținute și prin transmiterea unei solicitări către Marcel Blanuța la următoarea adresă de e-mail: [marcel.blanuta@undp.org](mailto:marcel.blanuta@undp.org).

Dosarul de aplicare la concurs va fi transmis în format electronic prin e-mail la adresa [marcel.blanuta@undp.org](mailto:marcel.blanuta@undp.org). Termenul limită de aplicare este **31 octombrie 2024,** ora 16:30. Subiectul mesajului ”One UN Joint Action, Grant Programme – *Numele organizației aplicante*”. Documentele din dosarul de aplicare trebuie sa fie în formatul PDF. Bugetului trebuie să fie prezentat în formatul PDF semnat și în formatul Excel.

Cererile de aplicare transmise prin orice alte mijloace vor fi respinse. Dosarele incomplete sau cele prezentate după termenul limită stabilit nu vor fi examinate. Cererile transmise prin e-mail nu trebuie să depășească 20 MB. Cererile mai mari de 20 MB vor fi împărțite în mai multe mesaje, iar în subiectul fiecărui mesaj, pe lângă ”One UN Joint Action, Grant Programme – *Numele organizației aplicante*”, trebuie să se indice ”partea x din y”. De exemplu, dacă dosarul va fi remis prin intermediul a trei e-mailuri atunci primul mesaj va avea subiectul ”One UN Joint Action, Grant Programme – *Numele organizației aplicante*, 1 of 3”, iar ultimul mesaj ”One UN Joint Action, Grant Programme – *Numele organizației aplicante*, 3 of 3”.

Solicitările de clarificări cu privire la aplicare pot fi remise la adresa de email: [marcel.blanuta@undp.org](mailto:marcel.blanuta@undp.org).

# procedura de selectare și evaluare

Câștigătorii vor fi selectați de către o comisie de evaluare. Evaluarea dosarelor se va face în două etape:

**Etapa I:** Verificarea eligibilității aplicațiilor. Această etapă presupune verificarea eligibilității proiectului depus și a aplicantului conform criteriilor de eligibilitate. Aplicațiile care nu îndeplinesc criteriile de evaluare vor fi descalificate. La final se va elabora o listă cu organizațiile care trec la etapa a doua, iar cele eliminate vor fi anunțate.

**Etapa II:** Evaluarea propunerilor de proiect ale organizațiilor care au trecut de etapa I. Evaluarea se va face în corespundere cu criteriile de evaluare menționate supra, acordând punctajul corespunzător. Aplicanții cu cel mai mare punctaj vor fi anunțați câștigători. La final, organizațiile din etapa respectivă vor fi anunțate despre decizia comisiei de evaluare.